જ્યારે પુણે ફ્રેંચાઇઝીનાં સૂત્રોએ કહ્યું કે અમારા તરફથી ટૂંક સમયમાં ધોનીને કેપ્ટન જાહેર કરી દેવાશે. ધોની દરેક ફોર્મેટમાં ભારતીય ટીમનું નેતૃત્વ સંભાળી ચૂક્યો છે અને આઠ વર્ષ સુધી સીએસકેનો કેપ્ટન રહ્યો છે. હાલમાં તે ભારતીય વન ડે અને ટી ૨૦ ટીમનો કેપ્ટન પણ છે. જ્યાં સુધી રૈનાની વાત છે, તો તે ધોનીની ગેરહાજરીમાં કેટલીક વાર મર્યાદિત ઓવરની મેચમાં ટીમ ઇન્ડિયાની કેપ્ટનશિપ સંભાળી ચૂક્યો છે. રૈનાએ ગઈ કાલે ડ્રાફ્ટ પ્રક્રિયા બાદ તરત ટ્વિટ પણ કર્યું હતું કે, ”આઇપીએલમાં સુંદર શહેર રાજકોટ તરફથી રમવાને લઈને રોમાંચિત છું. ટીમના નવા સાથીઓ અને ગુજરાતના લોકોના સમર્થનને લઈને હું બહુ જ ઉત્સુક છું.”